[{"text_idx": "#000000", "text": "Uuel na\u0308dalal toimuvad mo\u0303ned treeningud meil o\u0303ues - I ja II grupp saavad mo\u0303lemad Rannastaadionil grupina treenida - selleks on vaja end treeningule registreerida. O\u0303uetreeningutel peab seljas olema sobiv riietus!"}, {"text_idx": "#000001", "text": "II grupi registreerimine 2.ma\u0308rtsi treeningule: Registreeri!"}, {"text_idx": "#000002", "text": "Eelmisel na\u0308dalavahetusel selgitati Tallinnas, Lasnama\u0308e kergejo\u0303ustikuhallis va\u0308lja talvised Eesti meistrid. Igal alal said loa vo\u0303istelda kuni 8 sportlast. Stardinimekiri koostati 2019-2021 aastatel pu\u0308stitatud isiklike rekordite po\u0303hjal."}, {"text_idx": "#000003", "text": "Naiste 60 meetri jooksus pa\u0308a\u0308sesid meil jooksma Ann Marii ja Anete. Anete osales ka lisajooksus, mis oli justkui eeljooksude asemel, Ann Marii valmistus ainult finaaliks. 60 meetri jooksu tulemused suurt ro\u0303o\u0303mu ei valmistanud. Finaali lo\u0303petas Ann Marii viiendana, saades ajaks 7,77 (sel talvel pu\u0308stitatud isiklik rekord 7,70). Anete sai kuuenda koha 7,92ga (sel talvel pu\u0308stitatud isiklik rekord 7,80). Lisajooksus oli Anete aeg 7,95."}, {"text_idx": "#000004", "text": "Teisel pa\u0308eval jooksis Ann Marii 200 meetri distantsi. Seal pidi kaasa tegema ka Anete, aga tervislikel po\u0303hjustel pidime sellest jooksust loobuma. Eriti kahju on siinkohal sellest, et seeto\u0303ttu ei saanud meil joosta ka 4x400 meetri teatenaiskond. Ann Marii lo\u0303petas 200 meetri jooksu teisena, vo\u0303ites seega ho\u0303bemedali. Tema aeg 24,75 ta\u0308histab uut isiklikku siserekordit (senine 24,84). Selle pealt on kindlasti hea suveks ettevalmistust alustada!"}, {"text_idx": "#000005", "text": "Naiste teivashu\u0308ppes tegi kaasa Carlyn, kellel on see talv olnud probleeme sobivate teivaste leidmisega. Seeto\u0303ttu olime viimastel vo\u0303istlustel kasutanud Tartu hu\u0308ppajate teibaid. Seekord olid meil uued teibad olemas, aga kahjuks nendega hu\u0308pata Carlyn veel ei suutnud. Nii pidime hu\u0308ppama oma vana, aga a\u0308a\u0308retult pehme teibaga, sest Tartu hu\u0308ppajaid seekord kohal ei olnud. Kuna hu\u0308pata tuli pehme teibaga, pidime hoojooksu lu\u0308hendama ja 8 sammuga vo\u0303istlustel hu\u0308ppama. Eestis hu\u0308ppavad parimad hu\u0308ppajad 14-18 sammuga, seega hu\u0308ppasime seekord justkui poole hoo pealt. Carlyn suutis u\u0308letada 3.40, mis andis lo\u0303puks parema katsete arvu juures kolmanda koha ehk pronksmedali."}, {"text_idx": "#000007", "text": "Koondise grupi esialgne na\u0308dalaplaan (vo\u0303ib veel muutuda):"}, {"text_idx": "#000008", "text": "Vabariigi valitsus on kehtestanud uued piirangud, mis hakkavad kehtima esmaspa\u0308evast, 22.veebruarist. Kahjuks puudutavad uued piirangud valusalt ka huviharidust ehk treeninguid."}, {"text_idx": "#000009", "text": "Ainsana ei muutu mitte miski koondise kandidaatide grupil, kes saavad ja\u0308tkata koos treenimist. Koondise grupiga liituvad uuest na\u0308dalast II grupi sportlased Eliise ja Kaspar P, kes oma tulemustega on vajalikud tingimused ta\u0308itnud."}, {"text_idx": "#000010", "text": "Teistel ei ole lubatud ja\u0308rgmisel kahel na\u0308dalal osaleda grupitreeningutel. Seega oleme ta\u0308pselt samas seisus nagu olime detsembris. See on to\u0303eliselt kurb."}, {"text_idx": "#000011", "text": "III treeninggrupp - ko\u0303ige noorem treeninggrupp la\u0308heb 2 na\u0308dalasele puhkusele. Loodan va\u0308ga, et ko\u0303ik kasutavad a\u0308ra talveilma ja suusatavad, uisutavad, kelgutavad o\u0303ues ning teevad kodus ka pisut ko\u0303hu- ja seljalihaste harjutusi, ka\u0308teko\u0303verdusi. Loodame va\u0308ga, et teiega kohtume taas 8.ma\u0308rtsil!"}, {"text_idx": "#000012", "text": "II treeninggrupp - lubatud on treenida u\u0308ksinda vo\u0303i kahekesi, aga treeninguid vo\u0303ib teha ajal, kui koondise grupp hallis ei viibi. Lisaks ei tohi treeningu ajal kokku puutuda u\u0308hegi teise sportlasega. Ko\u0303ik sportlased peavad mulle teatama pa\u0308evad ja ajad, millal trenni hallis tehakse. Seda saate teha siis, kui olen uue na\u0308dala koondise grupi treeningute ajad va\u0308lja pannud."}, {"text_idx": "#000013", "text": "I treeninggrupp - kehtivad samad reeglid, mis II grupil. Pean ta\u0308pselt teadma treeningute pa\u0308evi ja aegu, aga neid ootan samuti siis, kui uue na\u0308dala graafik on va\u0308lja pandud."}, {"text_idx": "#000014", "text": "Mul on va\u0308ga kahju, et sellised piirangud taas rakendatakse. Ega midagi muud u\u0308le ei ja\u0308a\u0308gi, kui nendega leppida ja need a\u0308ra kannatada. Kuigi va\u0308ga keeruline on ja\u0308a\u0308da positiivselt mo\u0303tlema, siis loodan siiski, et 2 na\u0308dala pa\u0308rast saame taas ko\u0303ik treeningutele tagasi kutsuda."}, {"text_idx": "#000015", "text": "Altiuse pusasid saab endiselt tellida terve ja\u0308rgmise na\u0308dala! Selleks vo\u0303ib tulla halli neid proovima ajal kui koondise grupp teeb trenni. Kui see aeg ei sobi, siis palun mulle kirjutada vo\u0303i helistada ja lepime sobiva aja kokku. Pusasid hinnaga 25 eurot saab tellida kuni 26.veebruarini. Pusade eest saab tasuda sularahas."}, {"text_idx": "#000016", "text": "Sel na\u0308dalavahetusel toimuvad Tallinnas Eesti meistrivo\u0303istlused ta\u0308iskasvanute vanuseklassis. Igal alal pa\u0308a\u0308seb vo\u0303istlema kuni 8 sportlast. Meil pa\u0308a\u0308seb individuaalaladel vo\u0303istlema kokku kolm sportlast - Ann Marii, Anete ja Carlyn. Ann Marii ja Anete osalevad naiste 60 meetri ja 200 meetri jooksus, Carlyn teivashu\u0308ppes."}, {"text_idx": "#000017", "text": "Lisaks on meil esimest korda va\u0308lja pandud ka naiste 4x400 meetri teatevo\u0303istkond, kus jooksevad Ann Marii, Anete, Ka\u0308tlin ja Emmeliine."}, {"text_idx": "#000018", "text": "Vo\u0303istlustele ei ole lubatud pealtvaatajaid, aga vo\u0303istlusi on vo\u0303imalik otseu\u0308lekande vahel ja\u0308lgida kergejo\u0303ustiku facebooki lehel."}, {"text_idx": "#000019", "text": "Laupa\u0308eval algab vo\u0303istluspa\u0308ev 15.00, pu\u0308hapa\u0308eval 13.00."}, {"text_idx": "#000020", "text": "Alates ta\u0308nasest kuni 26.veebruarini on vo\u0303imalik tellida musti Altiuse kapuutsiga pusasid. Pusa hind on 25 eurot. Kergejo\u0303ustikuhallis on olemas proovisuurused ko\u0303ige nooremale treeninggrupile. Ko\u0303ige va\u0308iksem on 125cm pikkusele ja ko\u0303ige suurem 165cm pikkusele. Proovida saab igapa\u0308ev kui ma ise hallis viibin. Vanematele gruppidele proovisuuruseid ei ole, seeto\u0303ttu palun I ja II grupil neid dressikaid trennides la\u0308hipa\u0308evadel kanda. Siis saavad ka teised neid proovida ja o\u0303iged suurused omale leida."}, {"text_idx": "#000022", "text": "Veebruari vo\u0303istlused on pakkunud igasuguseid emotsioone"}, {"text_idx": "#000023", "text": "Veebruaris on meie koondise sportlastel ja koondise kandidaatidel olnud u\u0308sna tihe vo\u0303istlusgraafik. Vaatame nu\u0308u\u0308d pisut la\u0308hemalt u\u0308le, kuidas meil vo\u0303istlustel siis on la\u0308inud. Alustame aga ko\u0303ige va\u0308rskemast vo\u0303istlusest - sel na\u0308dalavahetusel toimusid Tallinnas Eesti U23 vanuseklassi meistrivo\u0303istlused ning seal vo\u0303itsid meie sportlased ka medaleid!"}, {"text_idx": "#000024", "text": "Va\u0308ga hea vo\u0303istluse tegi Tallinnas Anete, kes osales kolmel alal ja vo\u0303itis kolm medalit! Vo\u0303istlused algasid Anete jaoks 60 meetri jooksuga, kus ta on sel talvel viinud oma isikliku rekordi 7,80ni. Kuna Eesti meistrivo\u0303istlustele lubati igal alal vo\u0303istlema kuni 8 sportlast, siis toimus kohe finaaljooks. Seal jooksis Anete va\u0308lja oma elu teise tulemuse 7,82 ning vo\u0303itis pronksmedali! Pa\u0308rast va\u0308ikest puhkust tuli aga jooksma asuda 400 meetri distantsi, kus tema isiklik rekord oli suvest 1.00,32. Siin toimus kaks jooksu ja Anete tegi kaasa just teises. Esimese jooksu vo\u0303itis Tartu U\u0308likooli Spordiklubi esindaja Liis Grete Atonen ajaga 59,97. Tema ja\u0308rel lo\u0303petas teisena Ramona, kes nu\u0308u\u0308d esindab seoses o\u0303pingutega Tallinnas No\u0303mme kergejo\u0303ustikuklubi. Ramona aeg oli 1.01,29. Teine jooks oli va\u0308ga tasava\u0308gine, liidrikoht vahetus jooksu ajal mitmeid kordi ning lo\u0303puks u\u0308letas Anete finis\u030cijoone teisena, pu\u0308stitades isikliku rekordi 1.00,11. Kahe jooksu peale kokkuvo\u0303ttes ta\u0308hendas see teist pronksmedalit nendel meistrivo\u0303istlustel. Ramona oli kahe jooksu peale neljas."}, {"text_idx": "#000025", "text": "Teisel vo\u0303istluspa\u0308eval toimus 200 meetri jooks. Sellel alal viis ta suvel Eesti meistrivo\u0303istluste finaalis oma isikliku rekordi 25,32ni. Toimus taas kaks jooksu ja Anetet na\u0308gime me teises. Esimese jooksu vo\u0303itis Berit Kivisaar Spordiklubist Fortis 26,28ga. Anete tegi va\u0308ga hea jooksu ja lo\u0303petas selle teisena, pu\u0308stitades uue siserekordi 25,36. Suvine tippaeg ja\u0308i vaid 4 sajandiku kaugusele, mis on va\u0308ga hea tulemus, kuna sisetingimustes tuleb joosta 2 kurvi, mis ja\u0308tab pa\u0308ris suure ja\u0308lje ka tulemusele. See ta\u0308hendas u\u0308htlasi ka seda, et Anete oli vo\u0303itnud ho\u0303bemedali!"}, {"text_idx": "#000026", "text": "Esimesel vo\u0303istluspa\u0308eval osales meeste teivashu\u0308ppes Herman, kelle isiklik rekord enne vo\u0303istlust oli 3.80. Oma algko\u0303rguse 3.70 alistas ta avakatsel. Seeja\u0308rel tuli hu\u0308ppama hakata aga ko\u0303rgusel 3.90. Esimene katse o\u0303nnestus ja isiklik rekord oligi su\u0308ndinud. Ko\u0303rgusel 4.10 oli ko\u0303ige lootustandvam just esimene katse, aga seekord rekordit veel uue meetri sisse viia ei o\u0303nnestunud. Siiski vo\u0303itis Herman oma esimese Eesti meistrivo\u0303istluste medali - ho\u0303beda!"}, {"text_idx": "#000027", "text": "Naiste teivashu\u0308ppes osales va\u0308ljaspool arvestust Carlyn, kellelt oodatud tulemust me kahjuks ei saanud. Tulemuseks ja\u0308i 3.30."}, {"text_idx": "#000028", "text": "Nu\u0308u\u0308d po\u0303ikame aga tagasi kuu algusesse ja vaatame lu\u0308hidalt u\u0308le ka teised vo\u0303istlused, kus meie sportlased on osalenud."}, {"text_idx": "#000029", "text": "2.veebruaril toimus Tartus 9.Martin Kutmani ma\u0308lestusvo\u0303istlus. Tegu on vo\u0303istlusega, mis on minu jaoks isiklikult kahe ko\u0303ige emotsionaalsema vo\u0303istluse hulgas kogu aasta jooksul. Martin Kutman oli aastaid minu treener ja seeto\u0303ttu tunnen end nendel vo\u0303istlustel alati va\u0308ga eriliselt. Paraku ei kandu selline emotsioon alati u\u0308le sportlastele ja seekord valmistas pettumuse just meie sportlaste vaimne valmisolek. Naiste 60 meetri jooksus tegi Ann Marii va\u0308ga tagasihoidliku soorituse, saades ajaks 7,80. See andis viienda koha. Kehva valmisolekut na\u0308itab kasvo\u0303i tema reaktsiooniaeg, mis oli ainsana u\u0308le 0,2 sekundi - 0,201. Naiste teivashu\u0308ppes osales Carlyn, kes hu\u0308ppas ku\u0308ll oma hooaja teise tulemuse - 3.41, ent ootustele tulemus siiski ei vastanud ja kogu teekond sellegi tulemuseni oli u\u0308limalt keeruline ja konarlik. Nendel vo\u0303istlustel la\u0308bis Anete esimest korda sel hooajal 400 meetri jooksu - tulemus 1.01,28 ja\u0308i isiklikule rekordile alla peaaegu sekundi, ent nagu a\u0308sja lo\u0303ppenud Eesti meistrivo\u0303istlused na\u0308itasid, siis oli see heaks kontrolljooksuks."}, {"text_idx": "#000030", "text": "6-7.veebruaril toimus Tallinnas rahvusvaheline mitmevo\u0303istlus, mille raames viidi la\u0308bi ka mo\u0303ned lisaalad. U\u0308ks neist oli 6.veebruaril toimunud 60 meetri jooks ning sinna said vo\u0303istluskutse Ann Marii ja Anete. Ann Marii jaoks oli see to\u0303estamise kohaks, et Tartu jooks oli lihtsalt to\u0308o\u0308o\u0303nnetus ja vorm on tegelikult korralik. Kuigi stardireaktsioon oli taas vilets - 0,200, oli jooks ise palju parem ja see kajastus tulemuseski - 7,74 andis viienda koha. Pisut parema stardi korral vo\u0303inuks siit su\u0308ndida ka uus isiklik rekord, mis on sellest talvest 7,70. Ka Anete reaktsioon oli kehv - 0,226. Tulemus 7,89 andis seitsmenda koha. Selle jooksu tulemustega vo\u0303ib mo\u0303lema puhul siiski u\u0308ldselt rahul olla."}, {"text_idx": "#000031", "text": "7.veebruaril toimus Tartus kiirjooksuvo\u0303istlus, kust vo\u0303tsid osa Ann Marii ja Hanno. Ann Marii tegi hooaja esimese stardi 200 meetri distantsil. Kokku toimus seal 5 jooksu ja Ann Marii oli stardis viimases jooksus, kus vastaseks Kristin Saua, kes teda ta\u0308navu korduvalt juba 60 meetri distantsil on vo\u0303itnud. Va\u0308ga tasava\u0308gise jooksu vo\u0303itis Ann Marii ajaga 24,92. Sauat edestas ta 3 sajandikuga. Tema siserekord on 24,84 ja rohkem ta sisetingimustes alla 25 sekundi ei olegi jooksnud. Eelmisel talvel ja\u0308i tema parimaks tulemuseks 25,45. Ko\u0303ige selle valguses vo\u0303ib jooksuga ta\u0308itsa rahule ja\u0308a\u0308da. Ning teades, et Tartus on kurve keerulisem joosta kui Tallinnas, siis ootame juba ja\u0308rgmist na\u0308dalavahetust, kui Eesti meistrivo\u0303istlustel saab joosta Lasnama\u0308e hallis. Loodetavasti paraneb nii hooaja tippmark kui ka siserekord. Va\u0308litingimustes jooksis Ann Marii suvel 23,96, pu\u0308stitades sellega U20 vanuseklassi Eesti rekordi."}, {"text_idx": "#000032", "text": "Hanno tegi ko\u0303igepealt kaasa 60 meetri jooksus. Ta kordas oma hooaja tippmarki 7,32, mis andis kolmanda koha. Isiklik rekord ja\u0308i veel 4 sajandiku kaugusele - 7,28. Ees ootas veel 200 meetri jooks, mida sel talvel veel la\u0308bida ei ole saanud. Ka siin sai Hanno kolmanda koha, joostes va\u0308lja ajaks 23,31. Tema siserekord on 23,16, mis on joostud 2 talve tagasi. Aga tulemus 23,31 on juba parem, kui suvel na\u0308idatud parim tulemus sel distantsil. Seega liigub Hanno o\u0303iges suunas ja on vaikselt oma kiirust taas u\u0308les leidmas."}, {"text_idx": "#000033", "text": "Ja\u0308rgmised vo\u0303istlused ongi nu\u0308u\u0308d 20-21.veebruaril toimuvad Eesti meistrivo\u0303istlused, kuhu pa\u0308a\u0308semine ei ole sugugi kerge. Osaleda saavad seal U18, U20, U23 ja ta\u0308iskasvanud sportlased ja igal alal pa\u0308a\u0308seb ko\u0303ikide vanuseklasside peale starti kuni 8 sportlast. Uue na\u0308dala esimeses pooles peaks ilmuma juba stardinimekiri ja siis na\u0308eme, kes meie sportlastest vo\u0303istlema pa\u0308a\u0308sevad! Seniks aga usinat treenimist ja vastupidamist sellel keerulisel ajal!"}, {"text_idx": "#000034", "text": "Olukord III grupi treeningutele registreerimisega on paranenud, aga siiski pean mo\u0303ned asjad u\u0308le kordama."}, {"text_idx": "#000036", "text": "II grupis sel na\u0308dalal enam vabu kohti ei olnudki. Kohad ta\u0308itusid kiiresti. Kui keegi ja\u0308a\u0308b treeningutest ilma (vabu kohti enam ei ole), siis andke esimesel vo\u0303imalusel mulle ikka teada kohe. Mul vo\u0303ib olla u\u0308ksikuid vabu kohti I grupi treeningutel ja lisaks on meil II grupis kaks sportlast, kes tohivad trenni teha ka koondise grupis. Vajadusel to\u0303stame asju pisut u\u0308mber, et ko\u0303ik soovijad saaksid siiski treeningutele tulla."}, {"text_idx": "#000037", "text": "I grupilt ootan va\u0308ga ta\u0308pselt tagasisidet, mis pa\u0308eval keegi trenni tuleb. Nagu na\u0308ha, siis iga koht on arvel ja saame tu\u0308hjaks ja\u0308a\u0308vad kohad ta\u0308ita II grupi sportlastega."}, {"text_idx": "#000038", "text": "Koondise grupp teeb trenni va\u0308ga korralikult, mo\u0303ne u\u0308ksiku erandiga. Aga see on ka igati loogiline, sest nende sportlaste tulemused on neile taganud vo\u0303imaluse teha trenni pidevalt nii, et piirangud neid ei puuduta. Lisaks saavad selle grupi sportlased muretult vo\u0303istlustel osaleda. Seda ko\u0303ike peaks praegu eriti ko\u0303rgelt hindama, sest on palju neid, kes sellistes tingimustes ta\u0308na treenida ja vo\u0303istelda ju ei saa."}, {"text_idx": "#000039", "text": "Uus na\u0308dal toob ka uued vo\u0303istlused. Reeglid ei ole aga muutunud ja vo\u0303istlustest endiselt ko\u0303ik osa vo\u0303tta ei saa. Na\u0308dala lo\u0303pus toimuvad Eesti meistrivo\u0303istlused ta\u0308iskasvanute vanuseklassis. Kuna igal alal pa\u0308a\u0308seb vo\u0303istlema taas kuni 8 sportlast, siis peame veel mo\u0303ned pa\u0308evad ootama, et na\u0308ha, kes meie sportlastest vo\u0303istlema pa\u0308a\u0308sevad."}, {"text_idx": "#000040", "text": "Sel na\u0308dalavahetusel toimuvad Tallinnas, Lasnama\u0308e kergejo\u0303ustikuhallis Eesti meistrivo\u0303istlused U23 vanuseklassile. Igal alal pa\u0308a\u0308sevad starti kuni 8 sportlast 2019-2021.aastal pu\u0308stitatud isiklike rekordite po\u0303hjal."}, {"text_idx": "#000041", "text": "Meil on selles vanuseklassis kaks sportlast - Anete ja Herman ning mo\u0303lemad saavad na\u0308dalavahetusel oma vo\u0303imed proovile panna. Anete osaleb esimesel vo\u0303istluspa\u0308eval 60 ja 400 meetri jooksudes, teisel pa\u0308eval ootab ees 200 meetri jooks. Herman osaleb avapa\u0308eval teivashu\u0308ppes."}, {"text_idx": "#000042", "text": "Lisaks osaleb vo\u0303istlustel va\u0308ljaspool arvestust naiste teivashu\u0308ppes Carlyn, kes sa selleks vo\u0303istluskutse. Kutse esitati veel Ann Mariile ja Mikule, aga erinevatel po\u0303hjustel otsustasime nendega seekord starti mitte minna."}, {"text_idx": "#000043", "text": "Meie grupist va\u0308lja kasvanud sportlasi on stardis veel. Meeste 60 ja 200 meetri jooksus asub tiitlit pu\u0308u\u0308dma Henri. Nu\u0308u\u0308d Tartu U\u0308likooli spordiklubi esindav Jakob osaleb 60 meetri to\u0303kkejooksus ja kaugushu\u0308ppes, No\u0303mme kergejo\u0303ustikuklubi ridades jookseb 400 meetri jooksus Ramona. Hoiame po\u0308ialt ka neile!"}, {"text_idx": "#000044", "text": "Pealtvaatajad vo\u0303istlustele lubatud ei ole, kuid vo\u0303istlustest tehakse\notseu\u0308lekanne, mida on vo\u0303imalik vaadata Kergejo\u0303ustiku Facebooki lehel."}, {"text_idx": "#000045", "text": "II ja III grupist on paljud nu\u0308u\u0308dseks vabanenud eneseisolatsioonist. Lo\u0303ppeval na\u0308dalal olid mitmel pa\u0308eval ko\u0303ik treeninggrupid ta\u0308is ja vabu kohti rohkem ei jagunenud. Siiski oli meil mo\u0303ni III grupi sportlane , kes pani end kirja, aga kohale ei ilmunud ja puudumisest ette ei teatanud. Seeto\u0303ttu ja\u0308i na\u0308iteks reedel kolm last vo\u0303imalusest treeningule tulla ilma, sest registreerida ei saanud, kuna grupid olid ta\u0308is. Kohale tuli aga ku\u0308mne asemel seitse last, millest on va\u0308ga kahju. Sama seis oli kolmapa\u0308eval u\u0308he lapsega. Seeto\u0303ttu palun va\u0308ga, et registreeriksite end nendele treeningutele, kuhu teil on plaanis ka tulla. Ning kui siis to\u0303esti ei saa tulla, siis palun end nimekirjast eemaldada, et ja\u0308rgmised soovijad saaksid end kirja panna. Loodan, et samasugust olukorda uuel na\u0308dalal ei teki."}, {"text_idx": "#000046", "text": "Pingutame u\u0308hiselt, et ko\u0303ik soovijad praegu siiski treeningutele pa\u0308a\u0308seksid."}, {"text_idx": "#000056", "text": "Veebruari vo\u0303istlused on pakkunud igasuguseid emots..."}]